1. ELŐTERJESZTÉS
Harc Község Önkormányzata Képviselő-testületének
2024. március 14-én megtartandó nyilvános képviselő-testületi ülés 
1. napirendi pontjához
A határozati javaslat elfogadásához 
minősített többség szükséges!

Tárgy:  Javaslat  Harc Község Önkormányzata Képviselő-testületének a Harc településképi védelméről szóló 1/2018. (II.13.) önkormányzati rendelet módosítására
Előadó: Tóth Gábor polgármester
Előterjesztést készítette: Herczig Viktória jegyző
	
Tisztelt Képviselő-testület!

Harc Község Önkormányzata Képviselő-testülete az 1/2024 (I.25.) számú határozatával döntött a helyi településképi rendelet módosításáról szóló eljárás lefolytatásának megindításáról. A módosításra azért vált szükségessé, mert az Országgyűlés 2023. december 30-ai hatállyal több helyen módosította a településkép védelméről szóló 2016. évi LXXIV. törvényt. 
Jelen rendelet módosítás célja, hogy a településkép védelméről szóló 2016. évi. LXXIV. törvény 2024. január 1. napjától hatályos rendelkezései átvezetésre kerüljenek az önkormányzati rendeletbe, mert annak összhangban kell lennie a magasabb rendű jogszabályokkal.

A településkép védelméről szóló 1/2018. (II.13.) önkormányzati rendelet módosításával összefüggő szakmai feladatok ellátásával és a főépítészi feladatok ellátásával az önkormányzat megbízta Béres Gábor okl. településmérnököt.  A módosítás a reklámok elhelyezésével kapcsolatos szabályozást érinti. 
Az eljárás következő lépése a rendelet tervezet elfogadása, mely jelen előterjesztés mellékletét képezi.

Javaslom a csatolt döntési javaslat elfogadását!

Harc, 2024. március 11.
      							            Tóth Gábor sk.
							             polgármester

DÖNTÉSI JAVASLAT
……../2024. (II…..) önkormányzati rendelet a  településkép védelméről szóló 1/2018. (II.13.) önkormányzati rendelet módosításáról
Harc Község önkormányzatának képviselő testülete a településkép védelméről szóló 1/2018. (II.13.) önkormányzati rendeletet módosításáról szóló …/2024 (III. …) önkormányzati rendeletet az előterjesztés szerinti tartalommal elfogadja.

Határidő: azonnal
Felelős: Tóth Gábor polgármester, Herczig Viktória jegyző





Hatásvizsgálat 

a jogalkotásról szóló 2010. évi CXXX. törvény 17. § (1) bekezdése alapján


A tervezett jogszabály várható következményei, különösen:
1. Társadalmi, gazdasági és költségvetési hatások:
Nincs.

1. Környezeti költségvetési rendeletbe tervezetti és egészségi hatások: 
Nincsenek.

1. Adminisztratív terheket befolyásoló hatások:
Nincsenek.

1. A rendelet megalkotásának szükségessége, a jogalkotás elmaradásának várható következményei:
Az elfogadás nélkül az önkormányzat magasabb szintű jogszabállyal való egyezőségnek nem felelne meg.

1. A rendelet alkalmazásához szükséges személyi, szervezeti, tárgyi és pénzügyi feltételek:
A rendelet alkalmazásához szükséges személyi, szervezeti, tárgyi feltételek rendelkezésre állnak. 


Harc, 2024. 03. 11.

Herczig Viktória
jegyző


